Præriegrevling

Præriegrevling (Taxidea taxus) er et mårdyr som minner om europeisk grevling (Meles meles), men de tilhører altså ikke bare to forskjellige slekter, men også to ulike underfamilier. Præriegrevlingen er eneste art i underfamilien Taxidiinae.

Præriegrevling assosieres først og fremst med det området i Nord-Amerika som er kjent under navnet Great Plains, der de finnes fra de sentrale vestlige provinsene i Canada i nord (øst til Ontario) og gjennom det vestlige USA til fjellstrøkene i Mexico i sør. Som sådan foretrekker arten tørt, åpent gressland, beitemark og jordbruksområder. Den trives i høyder fra den alpine grensen og ned til havnivået.

Præriegrevlingen blir omkring 52–87,5 cm lang (snute–halerot) og vekten ligger på cirka 4–12 kg. Hannen blir betydelig større enn hunnen. Fire underarter blir normalt akseptert.

Fylogeni 
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.

Inndeling 
Inndelingen følger Sato et al. (2004), Fulton & Strobeck (2006) og Law, Slater & Mehta (2018).

 Carnivora, rovpattedyr
 Mustelidae, mårdyrfamilien
 Taxidiinae, præriegrevlinger
 Taxidea, 
 Taxidea taxus, præriegrevling
 T. t. berlandieri, det sørlige USA
 T. t. jacksoni, nord-sentale USA og Ontario i Canada
 T. t. taxus, Great Plains USA til prærieprovinsene i Canada
 T. t. jeffersonii, det vestlige USA og det sørlig Britisk Columbia i Canada

Referanser 
'

Eksterne lenker 
 

Mårdyr
Pattedyr formelt beskrevet i 1778
Takson navngitt av Johann Christian Daniel von Schreber